LASTEAED TERAKE ARENGUKAVA

2015-2020

*Tartu, september 2014*

SISUKORD

Sissejuhatus 3

Sümboolika 4

TERAKE ja ilmaveski metafoorid 5

Lasteaia eripära 5

TERAKE töötajaskond 7

Lasteaia koostöörühmad 7

Õppe- ja kasvatustegevuse eesmärgid 8

Õppe- ja kasvatustegevuse põhimõtted 8

Jätkusuutlik rahastamine 9

Arengukava täitmise hindamine ja uuendamine 9

Tegevuskava 11

# Sissejuhatus

Eralasteaed Terake (edaspidi Lasteaed) arengukava on dokument, mis määrab lasteaia töö põhisuunad ja tegevuskava lähemaks viieks aastaks ning arengukava uuendamise korra.

Lasteaia arengukava lähtub lasteaia põhikirjast, kehtivast seadusandlusest ning MTÜ Tartu Erahariduse Edendamise Seltsi arengukavast.

Lasteaed Terake avati 16. oktoobril 2009. aastal, 4 rühmalise lasteaiana, 72 lapsele. Sellele eelnes aasta töötamist lastehoiuna. 2014. aastast on lasteaias 110 last ja lasteaed on kuuerühmaline, millest üks on sõimerühm, üks sobitusrühm ja neli liitrühma. Ühes rühmas toimub õppe- ja kasvatustöö inglise keeles.

Lasteaed Terake asub Tartu kesklinna piirkonnas, aadressil Tartu Tähe 4, ühes hoones Tartu Erakooliga ning huvikooliga Huvitera.

**Lasteaia kontaktandmed:**

Tähe 4, Tartu 51010

[www.terake.tartu.ee](http://www.terake.tartu.ee)

**Erlasteaed Terake TEHESe õppimiskeskkonna osana**

Tartu Eralasteaed Terake moodustab koos Tartu Erakooliga ja huvikooliga HuviTERA ning täiendharidust andva täiskasvanute koolituskeskusega arengu-, õpi- ja kasvukeskkonna, mille pidajaks on MTÜ Tartu Erahariduse Edendamise Selts (TEHES). TEHESe haridusasutused tegutsevad tihedas koostöös ning aitavad üksteisel saavutada seatud õpi- ja kasvatuseesmärke.

TEHESe missioon: me aitame koos õppides ning arenedes kujuneda elutervetel ja väärikatel isiksustel, kes oskavad ja julgevad mõelda ning öelda, teha ja vastutada. Hooliva ja toetava kogukonnana loome selleks tasakaalustatud ning mitmekülgse arengukeskkonna.

Lasteaia töötajad, lapsevanemad ja lapsed kuuluvad TEHES kogukonda, kus tehakse koostööd, et luua lapse mitmekülgset arengut toetav kasvukeskkond. Sotsiaalse suhtluskeskkonna peamisteks märksõnadeks on avatud ja salliv ning vastastikku lugupidav suhtlemine.

Lasteaia kogukond juhindub järgmistest väärtustest:

**Terviklikkus** - arvestame iga lapse, õpetaja ja vanema eripära. Toetame iga lapse individuaalset arengutempot, tema intellektuaalse, emotsionaalse, sotsiaalse ja füüsilise arengu harmooniat.

**Koostöö ja avatus** – väärtustame võrdsusel põhinevat suhtlust ja ühistegevust eri koostöörühmade vahel. Tähtsal kohal on lasteaia ja kodu sünergia, samuti lapse arendamine kogukonna liikmeks ja Tartu linna kodanikuks. Teisi lasteaedu vaatleme kui koostööpartnereid, mitte kui konkurente.

**Algatus ja loovus** – me julgustame lapsi tegema ise valikuid, avaldama oma arvamust, toetame julgust ise vastutada ning uute ideedega välja tulla. Meie soosime algatust, loovust, oma tee otsingut.

**Austus ja lugupidamine** – meid iseloomustab sõbralikkus, hoolimine ja viisakus

***Missioon***

Meie missioon on toetada iga lapse tegutsemisjulgust ja loovust ning aidata kaasa tervikliku isiksuse arengule, kes hoolib iseendast, teistest ja ümbritsevast keskkonnast, on avatud, oskab ja julgeb mõelda ning öelda, teha ja vastutada.

Meie motoks on: **lapsel on sada keelt.**

***Visioon***

Oleme lapsest lähtuvat tegevuskultuuri rakendav tunnustatud lasteaed, mis paistab silma tervikliku õpi- ja kasvukeskkonna poolest. Peame oluliseks lapse, õpetaja ning lapsevanema väärtustamist. Oleme kaasaegne ja uuenduslik õpi- ja mängukeskkond lastele, eneseteostust võimaldav organisatsioon õpetajatele, toetav ning koostööd pakkuv keskus lapsevanematele.

## Sümboolika

Loodud on lasteaed Terake visuaalne identiteet, mis on kaubamärgina Patendiametis registreeritud. Lasteaia tunnusvärvideks on oranž, must ja hall. Terakese sümbol tähistab liikumist, dünaamikat ning erinevate osapoolte - laps, õpetaja, lapsevanem ja kogukond - harmoonilist tervikut ja koostööd. Lapse arengu paremaks toetamiseks teevad koostööd kõik osapooled. Terake logo neli kuubikut tähistavad lapse mitmekülgset terviklikku arengut: olulised on nii emotsionaalne, intellektuaalne, sotsiaalne kui füüsiline areng.

Koostöös kirjanik Aidi Vallikuga on loodud Terakese oma lugu ning lasteaia rühmade identiteet.

## Terake ja ilmaveski metafoorid

Terakese õppe- ja kasvatustegevuse sisu koondub üheks mõtestatud tervikuks Ilmaveski ja kuue terakese motiivi kaudu. Need metafoorid on nii Terakese lastele, töötajatele kui vanematele inspiratsiooniks. Usume, et laps, astudes oma eluteel läbi Terakese Ilmaveski, saab kaasa reisipauna rõõmu-, päikese-, tarkuse-, vilja-, silma- ja liivaterakestega. Iga terakese juures kirjeldame, missugused on õppe- ja kasvatustegevust sisuliselt suunavad väärtused ja teemad.

**RÕÕMUTERAKE**

emotsioonid, tunded, loovus, mänguoskused, kunst, muusika, muinasjutt

**SILMATERAKE**

suhted, sotsiaalsed oskused, sõprus, inimlikkus, headus, tänulikkus, kodu, traditsioonid

**TARKUSETERAKE**

oskused (enesekohased, võrdlemine ja arvutamine, keel ja kõne, õpioskused), seostatud maailmapilt, kooliküpsus

**VILJATERAKE**

tervislikud eluviisid, toit, liikumine

**LIIVATERAKE**

keskkonnaharidus (mina ja keskkond), elu mitmekesisus, maateadus, loodushoid.

**PÄIKESETERAKE**

teised maad ja rahvad, integratsioon, isamaaline kasvatus



**LAPS**

**emotsionaalne areng**

**LAPSEVANEM**

**sotsiaalne areng**

**HUVITERA**

**KOGUKOND**

**füüsiline areng**

**TERA**

**ÕPETAJA**

**intellektuaalne areng**

**TERAKE**

# TERAKE töötajaskond

Lasteaia arengus ja tegevuskultuuri kujunemises osaleb iga Terake töötaja.

Lasteaias Terake on 2014. aastal 24 töötajat:

direktor, õppejuht, 11 lasteaiaõpetajat, 8 lasteaiaõpetaja abi, liikumisõpetaja, muusikaõpetaja, logopeed, söögitoa perenaine.

Personalile on loodud erinevad arenguvõimalused, kaasates nad sisehindamisprotsessi ja lasteaia õppe- ning arengukava uuendamisse.

Õpetajad on motiveeritud ning omavad teadmisi ja oskusi, mis tagavad sobiva kasvukeskkonna kujundamise, lähtudes lapse mitmekülgsest arengust ja individuaalsusest. Õpetajatel on võimalus oma teadmisi ja oskusi erinevatel koolitustel täiendada ning seejärel saadud ideid kolleegidega jagada. Oleme loomas ja toetamas “uuriva lasteaiaõpetaja” kontseptsiooni.

**TERAKE töötajate ülesandeks on:**

luua mitmekülgne mängu- ja õpikeskkond;

tegutseda lapsest lähtuva pedagoogika põhimõtteid ja Reggio Emilia töökogemust järgides ja seostatud projektõpet rakendades;

arvestada laste võimeid, õpitava jõukohasust;

jälgida, et õpetamise/õppimise protsess on mänguline;

tagada päevarütm ja hoolitseda laste vajaduste eest;

planeerida ja organiseerida lapse ümbritsevast elust ja laste huvist tulenevaid projekte;

luua Terakesele omane õppe- ja kasvatustöö mudel laste õppimise/õpetamise protsessi jälgimiseks ja mõjutamiseks;

laste arengu toetamisel teha koostööd lastevanemate, lasteaia spetsialistide ja Tartu Erakooli õpetajatega.

# Lasteaia koostöörühmad

Terake on kodanikualgatusel põhinev lasteaed. Meie põhimõte on võrgustikkudel rajanev koostöö, st eri osapoolte panus lapse mitmekülgsesse arengusse. Me ei käsitle endid ainult teenusepakkujana ega lapsevanemat kliendina. Lasteaial on koostöörühmad, kellega tihedalt suheldakse ning ühiste eesmärkide teel liigutakse.

Koostöörühmad on järgmised:

lasteaia lapsed

lapsevanemad

töötajaskond

Tartu Erakooli ning HuviTERA õpetajad, lapsed ja lapsevanemad

MTÜ TEHES liikmed

Tartu Linnavalitsus

teised Tartu linna munitsipaal- ja eralasteaiad

Haridus- ja Teadusministeerium

Tartu Ülikool

# Õppe- ja kasvatustegevuse eesmärgid

Õppe- ja kasvatustegevuse üldeesmärk lasteaias Terake on tagada lapse mitmekülgne ja järjepidev areng kodu ja lasteasutuse koostöös.

Terakese eesmärk on pakkuda lapsest lähtuvat kaasaegset õpi- ja mängukeskkonda:

kus laps saab oskuse suhelda eakaaslastega ja täiskasvanutega ja on valmis koostööks;

kus laps tunneb, et tema isiklikke huvisid märgatakse ning ta saab rakendada oma loovust ja algatusvõimet;

kus kasvab terve ja harmooniline laps ning leiab toitu nii lapse keha kui hing;

kus laps saab positiivse õpikogemuse ja lapsel tekib huvi õppimise vastu;

kus laps omandab eakohasel tasemel põhiteadmised ja oskused ning lasteaia ja perekonna koostöö tulemusel on tagatud lapse sujuv üleminek kodust lasteaeda ja lasteaiast kooli;

kus laps õpib lugu pidama kodust, perekonnast, isamaast, ümbritsevast loodusest;

kus armastava distsipliini abil säilib lapse lapsepõlv;

kus laps saab kogeda rõõmu vabast mängust.

# Õppe- ja kasvatustegevuse põhimõtted

Väärtustame Terakeses lapsepõlve ning meie õppimise ja õpetamise käsitluse aluseks on Reggio Emilia õpetajate töökogemus ning projektõppe põhimõtted:

* **terviklikkus** - kogu õppekasvatustöö toimub läbi projektide ning seostatud õppe – see annab lapsele tervikliku pildi ümbritsevast elust; seoseid luues kujundavad lapsed oma arusaama maailmast;
* **lapsest lähtumine** - kõige aluseks on lapsepärasus ja lapses huvi äratamine; lähtutakse lapse loomulikust uudishimust; oluline on veendumus, et laps suudab ise oma õppimist korraldada, laps on leidlik ja pädev õppija; lapse mõtted ja teooriad on väärtustatud;
* **lapsele loomuomane õppimine** – õppimine on mänguline, haaratud on kogu meeleline tunnetus ning arvestatud on laste vajadustega (kompetentsus- ja autonoomiavajadus);
* **elulähedus, koduloolisus ja kultuuri roll** – õpetus ja kasvatus on oma kogukonna kultuuri põhine; õppekasvatustöö on korraldatud lapsele tuttava ja arusaadava põhjal - järgime rahvakukultuuri traditsioone, tähtpäevi, aastaaegade vaheldumist looduses ja ümbritsevat elu;
* **iseseisvus ja aktiivsus** - uusi teadmisi ja oskusi hangitakse uurides, katsetades, mitmete meelte abil tajudes ning kinnistatakse praktilises tegevuses, lapsel on õppetöös aktiivne roll;
* **koostöö** – lapsed on suhtlejad, nende küsimused, tähelepanekud, kõne jt väljendusviisid on võimalus õppimiseks; rühmategevustes keskendutakse koostööle;
* **lapsel on sada keelt** – lapsel on võimalus oma teadmisi ja mõtteid väga mitmekülgselt väljendada; olulised on liikumine, muusikaline, tantsuline väljendus ning kujutav kunst;
* **keskkond on kolmas õpetaja** – keskkond on rikkalik, võimalusi pakkuv, vahelduv, inspireerib mängima, uurima, looma, julgustab koostööle, on turvaline, annab autentsed tööriistad ja materjalid; võimaldab visuaalset treeningut ja emotsionaalset arengut;
* **individuaalsus** - arvestades iga lapse individuaalsust on õppekasvatustöö korraldatud vastavalt lapse võimetele ja arengutasemele; õppetöö toimub väikestes gruppides või individuaalselt;
* **refleksioon, analüüs ning enesekontroll** – laps analüüsib oma tegevust ja õppimist, saab õiglast tagasisidet ning tema õppimine saab väärtustatud; pedagoogiline dokumenteerimine toetab õppimise planeerimist ning motivatsiooni.

# Jätkusuutlik rahastamine

Lasteaia igapäevase tegevuse rahastamine toimub lastevanemate poolt tasutavatest õppetasudest ja munitsipaaltoetustest ning vähesel määral eraannetustest.

Arenguprojektide elluviimiseks kasutab Terake aktiivselt erinevaid projektide rahastusi, nii riiklikke kui kolmanda sektori ja eraettevõtete poolt pakutavaid võimalusi.

# Arengukava täitmise hindamine ja uuendamine

Arengukava koostatakse viieks aastaks. Arengukava elluviimise korraldamise eest vastutab lasteaia direktor.

Lasteaia direktor koostab kord aastas arengukava täitmise ülevaate ja muudatusettepanekud lasteaia nõukogule, kes omakorda esitab ülevaate MTÜ TEHES juhatusele.

Terake arengukava täitmise hindamiseks ja uuendamiseks rakendame toimivat sisehindamise süsteemi. Sisehindamine on erinevate osapoolte koostööl põhinev protsess, mille raames toimub perioodiline põhiprotsessi seire. TERAKE sisehindamise peamiseks eesmärgiks on süsteemse tagasiside kogumine arengukavas seatud eesmärkide täitmise hindamiseks ja arengukava uuendamiseks info kogumine erinevatelt osapooltelt – õpetajad, lapsevanemad, MTÜ TEHES liikmed.

# Tegevuskava

**1. STRATEEGILINE JUHTIMINE**

|  |  |  |  |  |
| --- | --- | --- | --- | --- |
| **Eesmärk** | **Tegevused** | **Tulemus** | **Tähtaeg** | **Koostöögrupid** |
| * Lasteaia usaldusväärne ja positiivne maine | * Tutvustada järepidevalt ja teadlikult lasteaia eripära ja põhiväärtusi | * Lasteaed on Tartus tuntud Reggio Emiliast inspireeritud tööviisi rakendamise poolest. | * pidev | Direktor, MTÜ juhatus, lasteavanemate nõukogu |
| * Kogukond on kaasatud õppeprotsessi | * Õppimine on lasteaias lapsevanemale nähtavaks tehtud * Ühisürituste ja näituste korraldamine väljaspool lasteaeda | * Kogukond mõistab ja toetab tegevusi lasteaias | * pidev | Lasteaia töötajad, lastevanemate nõukogu |
| * TEHESe allüksused toimivad ühtsete väärtuste alusel ühtse kogukonnana | * Toimiv infovahetus ja koostöö erinevatel juhtimistasanditel * Toimiv koostöö TERA eelkooliga | * Erinevate allüksuste juhid osalevad organisatisooni arendamises ja juhtimises * Osalemine ühisüritustel * TERAKESE lõpetaja jätkab õpinguid TERAs | * pidev | Direktor, õppejuht  Tartu Erakooli direktor ja õppejuht  HuviTera direktor |
| * Jätkusuutlik tuntus ja kohtade täituvus | * PR-plaani koostamine | * Lasteaeda on piisavalt soovijaid. | * 2017 | Direktor, õpetajad, lastevanemate nõukogu |
| * Arengukava rakendamine, analüüs, muutmine | * Arengukavast lähtuv süsteemne töö | * Arenev arengukava | * pidev | Direktor, õpetajad, lastevanemate nõukogu |
| * Toimiv sisehindamine | * Andmete kogumine * Analüüs kogutud andmete alusel | Püstitatud ülesannete täitmine  Sisehindamise aruanne Haridus- ja Teadusministeeriumile | * 2016 | Direktor |

**2. PERSONALIJUHTIMINE**

|  |  |  |  |  |
| --- | --- | --- | --- | --- |
| **Eesmärk** | **Tegevused** | **Tulemus** | **Tähtaeg** | **Koostöögrupid** |
| * Lasteaias töötavad kvalifitseeritud õpetajad ja õpetaja abid, erialaspetsialistid | * Ametikohtade vajaduse hindamine * Töökorralduse optimeerimine | Lastele on tagatud kvaliteetne kasvukeskkond, turvalisus ja vajalikud tugiteenused  Kõik õpetajad vastavad kvalifikatsiooninõuetele | * pidev | Direktor |
| * Koostöövõimelised ja sisemiselt motiveeritud töötajad | * Arenguvestluste läbiviimine * TERAKE tunnustussüsteemi väljatöötamine | Õpetajate hoiakud toetavad lasteaia eesmärkide saavutamist | * 2015 | Direktor |
| * Õpetajad on rahul töökorralduse, töökeskkonna ja sisekliimaga | * Toimuvad rahuloluuuringud, arenguvestlused * Toimuvad regulaarsed töökoosolekud, infotunnid ja pedagoogiline nõukogu * tööalase info mugav ja kiire edastamine (E-lasteaed) * töötajad on kaasatud õppekava arendusgruppide tegevusse | Lasteaias on tagatud stabiilsus ja töörahu. Töötaja keskendub oma tööülesannetele. | * pidev | Direktor |
| * TERAKE on õppiv organisatsioon | * Õpetajate isikliku arenduskava ja koolitusplaani jälgimine | Õpetaja on lapsest lähtuva tegevuskultuuri kandja ja edasiandja | * pidev | Direktor, lasteaia personal |

**3. KOOSTÖÖ**

|  |  |  |  |  |
| --- | --- | --- | --- | --- |
| **Eesmärk** | **Tegevused** | **Tulemus** | **Tähtaeg** | **Koostöögrupid** |
| * Arendada koostööd lastevanematega lapsest lähtuva õpi- ja mängukeskkonna täiendamiseks | * Lastevanemate koolitus * Kevadiste talgupäevade korraldamine õuealal | Lastevanematega koostöös kujuneb lapsest lähtuv õpi- ja mängukeskkond | * 2015 - 2016 | Direktor  Lasteaia nõukogu  Lapsevanemad |
| * Koostöö HuviTera, TERA ja TERA eelkooliga | * Terakese koolieelikud osalevad TERA eelkooli töös * Terakese lapsed osalevad HuviTera ringides | Terakese lõpetajad jätkavad õpinguid TERAs | * pidev | Direktor, Tartu Erakool |
| * Koostöö teiste huvigruppidega: Tartu Ülikool, Eesti Reggio Ühing, teised lasteaiad | * Lasteaed on haridusuuenduste eestvedaja * Koostöö korraldamine TÜ ja Eesti Reggio Ühinguga praktikantide koolitamisel | Lasteaed on kujunenud Reggio Emilia tööviisil põhinevate heade praktikate jagamise kohaks. | * pidev | Direktor, õppejuht, TÜ, Eesti Reggio Ühing, õpetajad |

**4. ÕPPE- JA KASVATUSTÖÖ**

|  |  |  |  |  |
| --- | --- | --- | --- | --- |
| **Eesmärk** | **Tegevused** | **Tulemus** | **Tähtaeg** | **Koostöögrupid** |
| Reggio Emilia põhimõtteid toetav õppekava | * lõimitud tegevuste kasutamine projektitöös * õpetajate kaasamine õppekava arendustöös | Omakultuuril tuginev kogukonda kaasav õpi- ja kasvukeskkond. | * pidev | Õppejuht, õpetajad, õpetajate koostöörühmad |
| Lapsest lähtuv planeerimine, laste huvide ja võimete arvestamine projektitegevuste läbiviimisel | * pedagoogiline dokumenteerimine kui õpetaja töövahend * lapse arengu analüüsimine ja tagasiside edasiseks lapse toetamiseks | Lastele valikuid võimaldav ja nende uudishimu toetav projektitöö. | * pidev | Õppejuht, õpetajad |
| Lapse toetamine | * Erivajaduste varajane märkamine * Logopeediline abi kõneravi vajavale lapsele * Meeskonnatöö ja tugisüsteemide rakendamine lapse arengu toetamisel * Perede nõustamine * Koolivalmiduse hindamine * tegutsevad huviringid HuviTeras | Luuakse kõikide laste eripära ja huvisid arvestav keskkond. Erivajadusega laste peresid on nõustatud.  Lapsed on lasteaia lõpetamisel saavutanud kooliküpsuse. | * pidev | Õppejuht, õpetajad, logopeed |
| Laps on osaline kasvukeskkonna kujundamisel | * laste huvide ja rahulolu väljaselgitamine (lapse kuulamine) | Laps tahab käia lasteaias. Lapsel on positiivne “mina”-pilt. |  | Õpetajad |
| Erisuste ja erinevate väärtushinnangute aktsepteerimine | * Inglisekeelse rühma tegevuskava loomine | Lasteaias töötab jätkusuutlikult inglisekeelse suhtlemiskeelega multikultuurne rühm. | * 2015 | Viljaterake õpetajad |
| Õuesõppemeetodite kasutamine | * Keskkonnateadlike käitumisviiside rakendamine * Taaskasutuse tähtsustamine | Lastel ja töötajatel on head teadmised ümbritsevast loodusest ja keskkonnahoiust. | * pidev | Õppejuht, õpetajad |

**5. RESSURSSIDE JUHTIMINE**

|  |  |  |  |  |
| --- | --- | --- | --- | --- |
| **Eesmärk** | **Tegevused** | **Tulemus** | **Tähtaeg** | **Koostöögrupid** |
| Leida täiendavad finantseerimisvõimalused lasteaia tegevuskulude ja investeeringute katteks | * Projektivahendite kasutamine töötajate koolitamiseks, õppe- ja mänguvahendite soetamiseks, lastevanemate koolituseks, ühisürituste korraldamiseks, materjalide publitseerimiseks | Majanduslik jätkusuutlikkus | pidev | Direktor, õppejuht |
| Infokanalite täiustamine | * E-lasteaia käivitamine * Kodulehe täiendamine | Asjakohase info kiire ja mugav kättesaadavus tagab töökeskkonna eduka toimimise | 2015 | Direktor, õppejuht |
| Infotehnoloogiliste õppevahendite rakendamine | * iPadi rakendamine igapäevases õppetegevuses * Lego-robotite kasutuselevõtmine rühmades * Projektorite ja Smart-tahvlite soetamine * Programmide soetamine * Õpetajate koolitamine | Lastel on kaasaegsed arendavad ja huvitavad õppetegevused | * pidev * 2015-2016 * 2015-2016 * pidev * pidev | Direktor, õppejuht, õpetajad |
| Säästliku majandamise põhimõtete väljatöötamine ja järgimine | * Luuakse võimalused prügi sorteerimiseks | On paranenud lasteaia töötajate ning laste ja lastevanemate keskkonnateadlikkus | * 2015-2016 | Direktor |
| Õueala korrashoid | * Uue aia rajamine | Lasteaias on nõuetele vastav turvaline õueala | * 2019 | Direktor, õpetajad |
| Multikultuurne keskkond | * õppevahendite soetamine | Lasteaias töötab jätkusuutlikult inglisekeelse suhtlemiskeelega multikultuurne rühm. | * 2015-2016 | Direktor, Viljaterake õpetajad |
| Reggio Emilia tööviisist lähtuv töökeskkond | * Ateljee ja ehitustoa sisustamine * Tehnoloogiatoa rajamine * Meeltetuba / logopeedi tööruum * Õppevahendite hoiutingimuste loomine * Valguslaudade soetamine rühmadesse | Lasteaias on Reggio Emilia tööviisi toetav õpi- ja kasvukeskkond | * 2015-2016 * 2016-2017 * 2018-2019 * 2018-2019 * 2015-2016 | Direktor, õpetajad, TEHES |